सरहुल संचालन कमेटी के अध्यक्ष चुने गए स्नेहदीप मंजू बनीं उपाध्यक्ष
मेदिनीनगर | जेएनदीक्षित छात्रावास में सरहुल को लेकर बैठक की गई। प्रमंडलीय आदिवासी छात्र संघ की बैठक की अध्यक्षता डॉ. कैलाश उरांव ने की। बैठक में सीआरपीएफ 134 बटालियन के कमांडेंट एसके लिंडा भी शामिल हुए। बैठक में सरहुल पूजा के आयोजन को लेकर एक संचालन कमेटी बनायी गई। कमेटी का अध्यक्ष स्नेहदीप तिर्की को बनाया गया। मंजू कुजूर उपाध्यक्ष, लुकस लकड़ा सचिव, सुमित्रा कुजूर उपसचिव, दीपक तिर्की कोषाध्यक्ष तथा सपना कुमारी को उपकोषाध्यक्ष मनोनीत किया गया।
बैठक में बलराम उरांव, जुगेश्वर मांझी, सुमित बाखला सहित अन्य लोग मौजूद थे।
hin_Deva hin_Deva hin_Deva